ΓΡΑΠΤΗ ΕΡΩΤΗΣΗ E-2018/02

υποβολή: Erik Meijer (GUE/NGL) προς την Επιτροπή

(9 Ιουλίου 2002)

Θέμα: Συνεχιζόμενα εμπόδια της ναυσιπλοΐας στο Δούναβη λόγω του πολέμου το 1999 στη Σερβία

1. Μπορεί η Επιτροπή να επιβεβαιώσει ότι από τις τρεις, κατά τη διάρκεια του πολέμου το 1999, κατεστραμμένες γέφυρες στο Δούναβη μεταξύ του κέντρου της σερβικής πόλης Novi Sad και του στην νότια όχθη ευρισκομένου Petrovaradin μόνο η μεσαία γέφυρα, η Varadinski Most μεταξύ του Bulevar Mihajla Pupina και της Beogradska Ulica, έχει στο μεταξύ αντικατασταθεί από μια νέα γέφυρα, ενώ η πλατιά δυτική γέφυρα στο Bulevar Oslobodjenja αντικαταστάθηκε από μια πλωτή γέφυρα που κατασκευάστηκε από παλιά σκάφη, και η στην ανατολική πλευρά ευρισκόμενη γέφυρα που εξυπηρετούσε την οδική και σιδηροδρομική κυκλοφορία έχει αντικατασταθεί από μια προσωρινή γέφυρα στα δυτικά των ερειπίων, η οποία εξυπηρετεί μόνον τώρα τη σιδηροδρομική κυκλοφορία·

2. Ποιες είναι οι συνέπειες της παρουσίας μιας πλωτής γέφυρας και μιας προσωρινής γέφυρας στο Novi Sad για τις εσωτερικές πλωτές μεταφορές μεταξύ αφενός των κρατών μελών Ολλανδίας, Γερμανίας και Αυστρίας, καθώς και τωνποψηφίων κρατών μελών Σλοβακίας και Ουγγαρίας και αφετέρου των στα νότια και ανατολικά ευρισκομένωνποψηφίων κρατών μελών Ρουμανίας και Βουλγαρίας·

3. Ως συνέπεια των πολεμικών καταστροφών,πάρχουν περισσότερες τοποθεσίες, έξω από το Novi Sad, όπως μεταξύ Smederevo και Kovin στα ανατολικά του Βελιγραδίου, όπου το εύρος ή το ύψος τωνδάτων στα κανάλια που έχουν γεμίσει με ερείπια, πλωτές γέφυρες ή κουφάρια σκαφών είναι τέτοιο ώστε το επιτρεπόμενο μέγεθος των πλεόντων πλοίων να είναι ακόμα μικρότερο από το μέγεθος που καθορίζεται από τις δεξαμενές ρύθμισης της στάθμης του ύδατος μεταξύ δύοδατοφρακτών διώρυγας στο λιμένα Ijzeren (Djerdap) μεταξύ του Kladovo στη Σερβία και του Dobreta-Turnu Severin στη Ρουμανία·

4. Ποια είναι η πρόγνωση για την πλήρη επάνοδο της χρησιμοποίησης του Δούναβη για τις εσωτερικές πλωτές μεταφορές στο επίπεδο χωρητικότητας που ίσχυε πριν το 1999, καθώς και για την αποκατάσταση της χωρητικότητας των παράπλευρων διασυνδέσεων στο παλαιό επίπεδο·

5. Με ποιο τρόπο θα πραγματοποιηθεί χρηματοδότηση για τις δραστηριότητες που αναφέρονται στο ερώτημα 4· Ποια αρμοδιότητα έχει αναλάβει σχετικά η ΕΕ και ποιες ακόμα πρόκειται να αναλάβει, έχονταςπόψη τη σημασία του Δούναβη για τις εμπορευματικές μεταφορές εντός της ΕΕ στο προβλεπόμενο μελλοντικό μέγεθος·

Απάντηση του κ. Patten εξ ονόματος της Επιτροπής

(13 Αυγούστου 2002)

1. Οι τρεις γέφυρες στο Novi Sad καταστράφηκαν από τις αεροπορικές επιθέσεις του ΝΑΤΟ, τον Απρίλιο του 1999. Η γέφυρα οδικής/σιδηροδρομικής κυκλοφορίας (Zezelj), καθώς και η μεγαλύτερη γέφυρα οδικής κυκλοφορίας (Petrovaradin) είχαν ανακαινιστεί από τον πρώην πρόεδρο της Ομοσπονδιακής Δημοκρατίας της Γιουγκοσλαβίας (FYR) κ. Μιλόσεβιτς πριν από τις εκλογές του Σεπτεμβρίου 2000. Μετά από τη συνεργασία της Ομοσπονδιακής Δημοκρατίας της Γιουγκοσλαβίας για τηνλοποίηση του σχεδίου της επιτροπής για το Δούναβη (πρόγραμμα που χρηματοδοτήθηκε σε μεγάλο βαθμό από την Κοινότητα), με σκοπό την αποκατάσταση της ναυσιπλοΐας — με την απομάκρυνση των θραυσμάτων και τουλικού πολέμου που δεν είχε εκραγεί — η Επιτροπή συμφώνησε ναλοποιηθεί ένα χρηματοδοτούμενο από την Κοινότητα έργο για την ανακαίνιση της τρίτης και μεγαλύτερης γέφυρας (Sloboda). Οι συμβάσεις για το έργο αυτό, που είναι το μεγαλύτερο έργο με κοινοτική χρηματοδότηση στη Σερβία,πογράφηκαν στις 23 Ιουλίου και οι εργασίες θα ξεκινήσουν το φθινόπωρο, δεδομένου ότι έχει ολοκληρωθεί το έργο της διάνοιξης. Οι κύριες κατασκευαστικές/μηχανολογικές εργασίες θα διαρκέσουν μέχρι το 2004. Η πλωτή γέφυρα που εξυπηρετεί επί του παρόντος την κυκλοφορία, θα απομακρυνθεί το αργότερο κατά την ίδια χρονική περίοδο.

2. Προφανώς, η παρουσία της πλωτής γέφυρας και τα έξοδα για το άνοιγμά της, αποτελούν εμπόδιο στην ελεύθερη διεθνή ναυσιπλοΐα που προβλέπεται στη σύμβαση Δούναβης του Βελιγραδίου. Εντούτοις, η συνεχιζόμενη παρουσία της γέφυρας, το χρονοδιάγραμμα για το άνοιγμά της, καθώς και τα σχετικά έξοδα, συμφωνήθηκαν μεταξύ του αρμόδιου φορέα — της επιτροπής για το Δούναβη — και της Ομοσπονδιακής Δημοκρατίας της Γιουγκοσλαβίας. Στην πράξη, με την εφαρμογή του μνημονίου μεταξύ της επιτροπής του Δούναβη και της Ομοσπονδιακής Δημοκρατίας της Γιουγκοσλαβίας, τον Νοέμβριο του 2001,πάρχει τακτικό χρονοδιάγραμμα ανοίγματος της γέφυρας, γεγονός που έχει διευκολύνει την ήδη αυξημένη κυκλοφορία, προς όφελος όχι μόνο των χωρών τις οποίες ανέφερε το Αξιότιμο Μέλος του Κοινοβουλίου και όλων των δέκα κρατών που συνορεύουν με τον Δούναβη, αλλά και της ευρύτερης περιφέρειας.

3. Η Επιτροπή δεν έχει γνώση του θέματος, δεδομένου ότι τούτο αποτελεί μάλλον ένα ζήτημα που αφορά κατά κύριο λόγο την επιτροπή του Δούναβη, που είναι ο αρμόδιος διεθνής οργανισμός για τη ναυσιπλοΐα στον Δούναβη. Οπωσδήποτε, το κράτος μέσω του οποίου διέρχεται ο ποταμός σε ένα συγκεκριμένο σημείο, είναι αρμόδιο για την άρση των τυχόν εμποδίων που ενδεχομένωςπάρχουν, καθώς και για τη διασφάλιση της τήρησης των σχετικών όρων. Η απόφαση για την παροχή εξωτερικής χρηματοδότησης για την άρση των εμποδίων στο Novi Sad, οφείλεται στις εξαιρετικές συνθήκεςπό τις οποίες προέκυψαν οι εν λόγω ζημίες.

4. Όσον αφορά τη χωρητικότητα στις πλωτές μεταφορές, κατά την περίοδο περιορισμού της ναυσιπλοΐαςπήρξε κάποια στροφή προς άλλα μέσα μεταφοράς. Η Επιτροπή του Δούναβη διαπιστώνει ωστόσο αυξημένη χρησιμοποίηση του Δούναβη από την εποχή που άνοιξε ο δίαυλος ναυσιπλοΐας μέχρι τα τέλη του παρελθόντος έτους. Όσον αφορά τις συνδέσεις ανάμεσα στις όχθες του ποταμού, όπως προαναφέρθηκε, δύο από τις γέφυρες έχουν ήδη ανακαινιστεί, ενώ, εν αναμονή της ανακαίνισης της τρίτης γέφυρας, εξακολουθεί ναπάρχει μια πλωτή γέφυρα.

5. Η σημασία την οποία έχει η αποκατάσταση της ναυσιπλοΐας στο Δούναβη έχει αποδειχθεί σαφώς με την πολιτική και οικονομική στήριξη την οποία παρέχει η Επιτροπή. Η Κοινότητα χορηγεί μέχρι 85 % / μέχρι 22 εκατ. ευρώ, του κόστους του έργου της Επιτροπής για τον Δούναβη, για τη διάνοιξη του διαύλου ναυσιπλοΐας στον Δούναβη, που πληριάζει στην περάτωσή του. Έχει επίσης συμφωνηθεί η κοινοτική χρηματοδότηση για την ανακατασκευή της γέφυρας Sloboda, με ποσό ύψους 34 δισεκατ. ευρώ. Γενικότερα, η Επιτροπή επιθυμεί ιδιαίτερα να ενθαρρύνει τις δυνατότητες μεταφοράς μέσω εσωτερικών διαύλων ναυσιπλοΐας, ιδιαίτερα στον Δούναβη, έτσι ώστε να αναπτυχθούν οι μεταφορικές συνδέσεις μεταξύ τωνποψήφιων για ένταξη χωρών και τωνφιστάμενων κρατών μελών. Το χρηματοδοτικό μέσο ISPA(1) διατίθεται στις δέκαποψήφιες για ένταξη χώρες της Κεντρικής, Ανατολικής και Νοτιοανατολικής Ευρώπης, για τη χρηματοδότηση έργωνποδομής στον τομέα των μεταφορών, που αφορούν τους πανευρωπαϊκούς άξονες μεταφοράς που έχουν προτεραιότητα και των οποίων ο ποταμός Δούναβης (άξονας μεταφοράς VII) αποτελεί σημαντικό τμήμα. Πράγματι, η Επιτροπή εξετάζει επί του παρόντος μια αίτηση των αρχών της Ρουμανίας για συνδρομή από το ISPA με σκοπό τη βελτίωση των δυνατοτήτων ναυσιπλοΐας στον Δούναβη. Ανάλογα σχέδια που θα έχουν τη δέουσα προετοιμασία και θα πληρούν πλήρως τα κριτήρια του κανονισμού ISPA, θα γίνουν δεκτά από άλλες χώρες δικαιούχες της συνδρομής ISPA.

Για περισσότερες πληροφορίες σχετικά με την πρόοδο του έργου διάνοιξης και γενικότερα για τηνφιστάμενη κατάσταση της ναυσιπλοΐας στον Δούναβη, μπορεί το Αξιότιμο Μέλος του Κοινοβουλίου να επισκεφθεί την ιστοσελίδα της επιτροπής του Δούναβη: www.dunacom.org, ή να συμβουλευτεί το δελτίο τύπου και τις βασικές πληροφορίες της 29ης Νοεμβρίου 2001(2). Για περαιτέρω πληροφορίες σχετικά με το έργο της γέφυρας Sloboda, το Αξιότιμο Μέλος του Κοινοβουλίου, δύναται να επισκεφθεί τον ιστότοπο του ευρωπαϊκού γραφείου ανασυγκρότησης (πουλοποιεί τη χορήγηση κοινοτικής βοήθειας στην Ομοσπονδιακή Δημοκρατία της Γιουγκοσλαβίας): www.ear.eu.int και ειδικότερα να συμβουλευτεί το δελτίο τύπου της 23ης Ιουλίου 2002(3) σχετικά με τηνπογραφή των συμβάσεων για τη γέφυρα Sloboda.

(1) Μέσο προενταξιακών διαρθρωτικών πολιτικών.

(2) IP/01/1689.

(3) IP/02/1123.